**Retningslinjer for arrangementer og aktiviteter i Klimahuset**

Klimahuset kan både leie ut lokalene og samarbeide med andre om arrangementer og aktiviteter.

Alle arrangementer og aktiviteter er en del av Klimahusets virksomhet. Temaet for arrangementet må kobles til klima, natur, miljø og bærekraft og bidra til at Klimahuset fremstår oppdatert og dagsaktuelt. Vi ser gjerne at en del av arrangementet er en omvisning i utstillingen for deltakerne, eller at deltakere selv besøker utstillingen. Ved alle aktiviteter og arrangementer må Klimahuset og leietaker/partner være i dialog om program og gjennomføring i forkant.

**Under arrangementet**

* En av Klimahusets ansatte vil alltid være til stede under arrangementet.
* Klimahuset ønsker å være en tydelig vert, og vil ønske velkommen helt i starten av arrangementet.
* Klimahuset stiller gjerne med kompetent ordstyrer, paneldeltakere, osv.

**Kommunikasjon og markedsføring/promotering**

* I alle samarbeidsarrangement må «Klimahuset ved Naturhistorisk museum» stå som medarrangør, både på nett, Facebook og evt. annonser. Dette gjelder også evt. introduksjonsbilde på skjerm i amfiet eller ventebilde på strømming.
* Klimahuset og NHM bidrar til å promotere arrangementet på sosiale medier og på infoskjermene i museumsbutikken og Botanisk hage. Vi ønsker at samarbeidspartner også promoterer arrangementet og ber om at utkast til tekster mv. sendes oss for kommentarer i god tid på forhånd.
* Promoteringsmateriell som roll-up, banner, flagg, mv. inne i Klimahuset må avtales på forhånd. Promoteringsmateriell ute tillates ikke.

**Pris**

* Vi har graderte priser, der ungdomsorganisasjoner betaler minst og store private og statlige aktører betaler mest. Prisen inkluderer 1) leie av Klimahusets amfi. 2) Fri bruk av vårt tekniske utstyr i amfiet (lyd, lys, projektor, strømming). 3) Teknisk bistand under arrangementet. 4) Klimahusets ekstra utgifter til personale, renhold, vakthold, osv. Se eget skjema (lenke).

**Servering**

* NB: på grunn av smittevernregler er servering ikke tillatt for tiden.

**Smittevern:** Det er viktig at arrangementet er i overensstemmelse med nasjonale, kommunale og UiOs gjeldende krav og råd. Samarbeidspart og Klimahuset avtaler hvem som er smittevernsansvarlig og fører lister over deltakere.

**Søknad**

* Vi ber dere fylle ut dette søknadsskjemaet for samarbeidsarrangementer <https://nettskjema.no/a/180241>